ΚΑΝΟΝΙΣΜΟΣ (ΕΟΚ) αριθ. 650/93 ΤΗΣ ΕΠΙΤΡΟΠΗΣ της 19ης Μαρτίου 1993 περί ειδικών όρων χορηγήσεως ενισχύσεων για ιδιωτική αποθεματοποίηση στον τομέα του χοιρείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 4 παράγραφος 6, το άρθρο 5 παράγραφος 4 και το άρθρο 22 δεύτερο εδάφιο,

Εκτιμώντας:

ότι τα μέτρα παρεμβάσεως μπορούν να αποφασισθούν στον τομέα του χοιρείου κρέατος όταν στις αντιπροσωπευτικές αγορές της Κοινότητας, ο μέσος όρος των τιμών του εσφαγμένου χοίρου ευρίσκεται σε επίπεδο κάτω του 103 % της τιμής βάσεως και δύναται να διατηρηθεί κάτω από το επίπεδο αυτό 7 ότι η κατάσταση της αγοράς χαρακτηρίζεται από πτώση των τιμών που κυμαίνονται κάτω από το αναφερθέν επίπεδο 7 ότι η κατάσταση αυτή είναι ικανή να διατηρηθεί εξαιτίας της εποχιακής και κυκλικής εξελίξεως 7 ότι είναι αναγκαίο να ληφθούν μέτρα παρεμβάσεως 7 ότι τα μέτρα αυτά μπορούν να περιορισθούν στη χορήγηση ενισχύσεων για ιδιωτική αποθεματοποίηση 7 ότι σύμφωνα με το άρθρο 3 του κανονισμού (ΕΟΚ) αριθ. 2763/75 του Συμβουλίου (3) και το άρθρο 9 παράγραφος 4 του κανονισμού (ΕΟΚ) αριθ. 3444/90 της Επιτροπής (4), η διάρκεια αποθεματοποίησης μπορεί να συντομευθεί ή να παραταθεί 7 ότι πρέπει, ως εκ τούτου, να καθορισθούν, εκτός από τα ποσά ενισχύσεως για καθορισμένη διάρκεια αποθεματοποιήσεως, τα συμπληρωματικά ή προς αφαίρεση ποσά για τις περιπτώσεις παρατάσεως ή μειώσεως της εν λόγω διάρκειας 7 ότι, για να διευκολυνθεί το έργο διοικήσεως και ελέγχου που απορρέει από τη σύναψη συμβάσεων, φαίνεται σκόπιμο να καθορισθούν ελάχιστες ποσότητες 7 ότι το ποσό της εγγυήσεως πρέπει να καθορισθεί σε επίπεδο ώστε ο διενεργών την αποθεματοποίηση να είναι υποχρεωμένος να εκτελεί τις υποχρεώσεις που προκύπτουν από την συναφθείσα σύμβαση 7 ότι, από την πείρα που αποκτήθηκε, απεδείχθη ότι υπό ορισμένες συνθήκες, και ιδίως στην περίπτωση υπερβολικής προσφυγής των ενδιαφερομένων στο καθεστώς αυτό, υπάρχει φόβος καταχρήσεων από την εφαρμογή του εν λόγω καθεστώτος 7 ότι πρέπει να προβλεφθεί η ανακοίνωση των αποφάσεων σχετικά με τις αιτήσεις συνάψεως συμβάσεως μετά από προθεσμία εξετάσεως 7 ότι, εντός της προθεσμίας αυτής, πρέπει να είναι δυνατόν να εκτιμηθεί η κατάσταση της αγοράς και να προβλεφθούν, ενδεχομένως, τα ειδικά μέτρα που θα εφαρμοστούν, ιδίως στις εκκρεμούσες αιτήσεις 7 ότι η Επιτροπή Διαχείρισης Χοιρείου Κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 22 Μαρτίου 1993 μπορούν να υποβληθούν αιτήσεις ενισχύσεως για αποθεματοποίηση σύμφωνα με τις διατάξεις του κανονισμού (ΕΟΚ) αριθ. 3444/90. Ο κατάλογος των προϊόντων που μπορούν να τύχουν ενισχύσεως και τα σχετικά ποσά καθορίζονται στο παράρτημα.

2. Εάν η διάρκεια αποθεματοποιήσεως παραταθεί ή μειωθεί, το ύψος των ενισχύσεων προσαρμόζεται ανάλογα. Τα συμπληρωματικά και προς αφαίρεση ποσά ανά μήνα και ανά ημέρα καθορίζονται στο παράρτημα, στήλες 5 και 6.

Άρθρο 2

Οι ελάχιστες ποσότητες, ανά σύμβαση και ανά προϊόν, είναι οι ακόλουθες:

α) 10 τόνοι για τα προϊόντα άνευ οστών 7 β) 15 τόνοι για όλα τα άλλα προϊόντα.

Άρθρο 3

Η εγγύηση ανέρχεται στο 20 % του ύψους των ποσών των ενισχύσεων που καθορίζονται στο παράρτημα.

Άρθρο 4

Κατά παρέκκλιση από το άρθρο 9 του κανονισμού (ΕΟΚ) αριθ. 3444/90, η ελάχιστη ποσότητα για τα ολόκληρα σφάγια ή για τα ημιμόρια σφαγίου καθορίζεται στους 9 τόνους.

Άρθρο 5

Με την επιφύλαξη των ανακοινώσεων που προβλέπονται στο άρθρο 15 του κανονισμού (ΕΟΚ) αριθ. 3444/90, τα κράτη μέλη ανακοινώνουν στην Επιτροπή, κάθε Τρίτη και κάθε Πέμπτη, τις ποσότητες των προϊόντων για τα οποία έχουν κατατεθεί μετά την παρούσα ανακοίνωση αιτήσεις συνάψεως συμβάσεων.

Άρθρο 6

Κατά παρέκκλιση από το άρθρο 11 στοιχείο β) του κανονισμού (ΕΟΚ) αριθ. 3444/90, οι αποφάσεις σχετικά με τις αιτήσεις συνάψεως συμβάσεων ανακοινώνονται, από τον αρμόδιο οργανισμό παρεμβάσεως, σε κάθε αιτούντα, με συστημένη επιστολή, με τηλετυπικό μήνυμα (τέλεξ), με τηλεφωτοαντιγραφή (τέλεφαξ), ή έναντι αποδείξεως παραλαβής, την πέμπτη εργάσιμη ημέρα μετά την ημέρα καταθέσεως της αιτήσεως εφόσον δεν έχουν εν τω μεταξύ ληφθεί ειδικά μέτρα από την Επιτροπή.

Στα μέτρα αυτά είναι δυνατόν να περιλαμβάνεται ιδίως, όταν από την εξέταση της καταστάσεως είναι δυνατόν να διαπιστωθεί υπερβολική προσφυγή των ενδιαφερομένων στο καθεστώς που καθιερώθηκε από τον παρόντα κανονισμό, ή όταν διαφαίνεται ένας τέτοιος κίνδυνος προσφυγής:

- η αναστολή της εφαρμογής του παρόντος κανονισμού κατά τη διάρκεια πέντε εργάσιμων ημερών κατ' ανώτατο όριο. Στην περίπτωση αυτή, οι αιτήσεις συνάψεως συμβάσεως που έχουν υποβληθεί κατά τη διάρκεια περιόδου αναστολής απορρίπτονται,

- ο καθορισμός ενιαίου ποσοστού μειώσεως των ποσοτήτων για τις οποίες έχουν υποβληθεί αιτήσεις συνάψεως συμβάσεως,

- η απόρριψη των αιτήσεων που υποβλήθηκαν πριν από την περίοδο αναστολής για τις οποίες η απόφαση αποδοχής θα έπρεπε να ληφθεί κατά τη διάρκεια της περιόδου αναστολής.

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαρτίου 1993.

Για την Επιτροπή Renι STEICHEN Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>